hu hu hu hu hu hu hu hu hu hu hu hu hu hu hu hu hu hu hu hu hu et hu hu hu fr en en hu hu hu es hu en en en hu nl hu de hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pt hu hu hu hu hu hu hu hu hu hu hu hu hu hu hu hu hu hu hu hu en cs de hu hu hu en cs de hu hu it hu hu hu hu sk hu es fr hu hu hu hu hu en hu en hu hu hu de fr hu hu eo en es hu hu hu hu sk en hu fr hu hu hu hu hu hu hu hu hu ru hu hu en de cs hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en arz es fr he hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. január 5. 5 változtatás vár ellenőrzésre.
Ugrás a navigációhoz Ugrás a kereséshez
1933. március 5. (40 évesen)
A Wikimédia Commons tartalmaz Komjádi Béla témájú médiaállományokat.
Komjádi Béla (Budapest, 1892. március 15. – Budapest, 1933. március 5.[1]) sportvezető, vízilabdázó, edző, a magyar vízilabdasport úttörője.
Dr. Komjádi József és Frita Berta fiaként született, zsidó vallású.
Az MTK együttesében kezdett el előbb 1910-ben úszni. 1911-ben már versenyeket nyert. 1914-től vízilabdázott. Hátvédként szerepelt, játékosként csendes csapatjátékosnak és jó taktikusnak számított. A Magyar Általános Kőszénbányánál (MÁK) tisztviselőként dolgozott. 1913 októberében vonult be katonának. Az első világháborúban hadnagyként szolgált. Több lövést kapott, a térdét operálni kellett, szilánkok maradtak a testében. 1918-ban hadirokkantként tért haza. Néhány évig még szerepelt a III. kerület csapatában, majd az aktív sportolást befejezte.
Mivel a háborús sérülés miatt gyermeke nem születhetett, életét kezdetben az úszásnak, később a vízilabdának szentelte. 1916-ban -rehabilitációja alatt- az Erzsébet-híd pesti hídfőjéhez úszni járó gyerekekből létrehozta az MTK gyermek csapatát. Komjádi a gyerekek részére ingyen jegyeket kért az MTK labdarúgó-mérkőzéseire. Ezt nem kapta meg, így a csapatát átigazolta a III. kerületi TVE-be. Itt felépített egy új, erős csapatot, mely fel tudta venni a versenyt az addig verhetetlennek tartott Ferencvárosi TC-vel. 1923-ban és 1924-ben csapata magyar bajnok lett. 1924-ben rövid ideig szövetségi kapitány lett. Irányításával a válogatott ötödik lett az olimpián. 1925-ben nyugdíjba vonult a MÁK-tól. A Sporthírlap munkatársa lett. 1925-ben a Ferencváros visszahódította a bajnoki címet. Ezt követően a III. kerület játékosainak egy része visszaigazolt az MTK-ba. Komjádi edzői kinevezése is véget ért és szövetségi edzőként tevékenykedett tovább. A válogatottal Európa-bajnokságot nyert 1926-ban és 1927-ben. Az 1932-es Los Angeles-i olimpián győzelemre vezette a válogatottat. A felkészülés során több bemutató mérkőzést tartottak, hogy fedezni tudják a kiutazás magas költségeit.
Edzőként nagy hangsúlyt fektetett az utánpótlás-nevelésre, az ő felfedezettje volt többek között Keserű Alajos, Keserű Ferenc és Homonnai Márton későbbi olimpiai bajnokok. A modern vízilabdasport megalkotója, több edzéstechnikai újítás bevezetője (pl. légstopp, légpassz, ill. medencén kívüli, tornatermi edzés). Stílusa miatt megkapta játékosaitól a Komi bácsi becenevet.
Komjádi Béla sírja Budapesten. Kozma utcai izraelita temető 3C-11-23.
1919-ben a Magyar Úszó Szövetség titkára lett. Feladata a vízilabda ügyek intézése volt. Ebben az évben bekerült a szövetség által első alkalommal elismert játékvezetői karba is. 1920-ban a vízilabda-bizottság tagja lett. 1921-ben a MUSZ főtitkára lett. 1922-ben lemondott erről a posztjáról és csak tanácstagként volt jelen a szövetségi életben. 1926-ban a szövetség válogató, játékvezetői és a középiskolai bizottságának volt a tagja. 1930-ban a szövetség ügyvezető alelnökévé választották. A Nemzeti Szabadelvű Párt tagjaként a III. kerület törvényhatósági bizottságának volt a tagja. Sokat tett az első Budapesti fedett uszoda (Nemzeti Sportuszoda) megépüléséért. Pályafutása során több lapnak is írt cikkeket, amelyekben népszerűsítette a sportot.
1933-ban, 41. születésnapja előtt pár nappal agyvérzés következtében hunyt el.
Nagy ezüst vitézségi érem (1915)
A Nemzeti Sport karácsonyi nagydíja (1929)
III. osztályú polgári érdemkereszt (1932)
Az Úszó Hírességek Csarnokának tagja (1995)
Róla nevezték el a korábbi Császár-uszodát
több utca viseli a nevét
↑ Halotti bejegyzése Budapest, VI. kerület 538/1933.
A Wikimédia Commons tartalmaz Komjádi Béla témájú kategóriát.
Magyar nagylexikon  XI. (Kir–Lem). Főszerk. Bárány Lászlóné. Budapest: Magyar Nagylexikon. 2000.  228. o. ISBN 963-9257-04-4
Az Origo cikke Komjádi halálának 75. évfordulóján
Komjádi a Magyar életrajzi lexikonban
Reményi Gyenes István: Ismerjük őket? Zsidó származású nevezetes magyarok (Ex Libris Kiadó, Budapest, 2000) ISBN 963-85530-3-0
(1983. február) Komjádi Béla 1892–1933. Úszósport 23 (2), 1–4. o.
(1933. március 6.) Komjádi Béla pályafutása. Nemzeti Sport, 5–6. o.
Sablon:A magyar vízilabda-válogatott szövetségi kapitányai
Magyar férfi vízilabda-válogatott – Vezetőedzők
Speisegger (1912–13) • Keler (1921–23) • Komjádi (1924) • Beleznay (1925–26) • Komjádi (1927–29) • Speisegger (1930–31) • Komjádi (1932) • Jónás (1933) • Beleznay (1934–36) • Ivády (1937–39) • Vízvári (1940) • Simkó (1941) • Németh (1942–43) • Vértesy (1944) • Sárkány (1945–47) • Németh (1948) • Vértesy (1949–50) • Rajki (1951–52) • Lemhényi (1953–54) • Rajki (1955–57) • Lemhényi (1958–60) • Laky (1961–64) • Brandi (1965) • Markovits (1966–68) • Bartalis (1969) • Rajki (1970–72) • Gyarmati (1973–80) • Mayer (1980–82) • Rusorán (1983–85) • Gyarmati (1986) • Kásás (1987–89) • Konrád (1990–92) • Horkai (1993–96) • Kemény (1997–2012) • Benedek (2013–16) • Märcz (2017–22) Varga Zs. (2022–)
Az Úszó Hírességek Csarnoka magyar tagjai
ISNI: 0000 0000 7932 0007
A lap eredeti címe: „https://hu.wikipedia.org/w/index.php?title=Komjádi_Béla&oldid=23422044”
A III. kerületi TVE vízilabdázói
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. január 5., 20:33
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.